
একনজরে সুরা কাহফের মূল আলোচনা 
এক. দ্বীনি ফিতনা। 

উপমা : কাহফবাসী যুবকদলের ঘটনা। 

মুক্তির পথ: 

১. ফিতনায় নিপতিত এলাকা থেকে হিজরত করা। 
২. দোয়া করা। 
৩. আমলদার মুমিনগণের সান্নিধ্যে থাকা। 
দুই. পার্থিব প্রাচূর্যের ফিতনা। 

উপমা : বাগানের মালিকের ঘটনা। 
মুক্তির পথ : 


১. দুনিয়ার বাস্তবতা সম্পর্কে সম্যক ধারণা রাখা। 


২. আখেরাতের কথা স্মরণ করা। 
তিন. ইলম বা জ্ঞান-বিজ্ঞানের ফিতনা। 


উপমা : মুসা আ. এবং একজন উত্তম বান্দার ঘটনা। 
মুক্তির পথ : 

১. বিনয় অবলম্বন করা। 

২. ধৈর্যধারণ করা। 

চার. ক্ষমতার ফিতনা। 

উপমা : বাদশাহ জুলকারনাইনের ঘটনা। 
মুক্তির উপমা : 

১. বিনয়ী হওয়া। 

২. একে অন্যের সহযোগিতা করা। 

৩. ন্যায়বিচার করা। 

সুরা কাহফ : অবতীর্ণ হওয়ার প্রেক্ষাপট 


আব্দুল্লাহ ইবনু আববাস রা. বলেন, রাসুলুল্লাহ সা. যখন মক্কার বুকে নবুওয়তের 
দায়িত্ব পালন ও দাওয়াতের কাজ শুরু করেন, কুরাইশরা তাতে অস্বস্তি বোধ 
করতে থাকে, তখন তারা মহানবী সা. সম্পর্কে মদিনার ইহুদিদের মতামত জানার 
জন্যে নযর ইবনু হারিস এবং উকবা ইবনু আবি মুইতকে ইহুদি আহবার (ধর্মীয় 
পণ্ডিতদের) এর কাছে পাঠায়। ইহুদি আহবাররা তাদেরকে শিখিয়ে দেয় যে, 
তোমরা মুহাম্মদকে তিনটি প্রশ্ন করবে। তিনি যদি এসব প্রশ্নের উত্তর ঠিকঠাক 
দিতে পারেন তাহলে বুঝে নেবে, তিনি আল্লাহর রাসুল। এর অন্যথা হলে প্রমাণ 
হয়ে যাবে যে, তিনি নিছক এক গল্পকার এবং বাচাল প্রকৃতির মিথ্যুক 


(নাউজুবিল্লাহ) 


প্রশ্নগুলো হলো: 


এক. তাকে ওই সকল যুবকের ব্যাপারে জিজ্ঞেস করবে, যারা বহুকাল আগে 
নিজেদের শহর ছেড়ে চলে গিয়েছিল। তাদের ঘটনা কী ছিল? কারণ 
ঘটনাটি খুবই চমকপ্রদ। 
দুই. তাকে সেই ব্যক্তির ব্যাপারে জিজ্ঞেস করবে, যে পৃথিবীর পূর্ব-পশ্চিমসহ প্রায় 
পুরো পৃথিবী সফর করেছিল। তার ঘটনা কী? 


তিন. তাকে সৃষ্টির প্রাণ (রুহ) সম্পর্কে জিজ্ঞেস করবে যে, এটা আসলে কী? 


মকর প্রতিনিধিদল ফিরে এসে পুরো ঘটনা খুলে বলল। তখন কুরাইশ নেতৃবৃন্দ 
প্রশ্নগুলো নিয়ে মহানবী সা.-এর নিকট হাজির হলো। তাদের প্রশ্ন শুনে মহানবী 
সা. বললেন, এসবের উত্তর আমি আগামীকাল দেব। কিন্তু তিনি অনিচ্ছাকৃতভাবে 
“ইনশাআল্লাহ বলতে ভুলে গেলেন। 


কুরাইশ নেতৃবৃন্দ ফিরে গেল। মহানবী সা. প্রশ্নগুলোর উত্তর জানতে আল্লাহ 
তাআলার পক্ষ হতে ওহির অপেক্ষায় রইলেন। কিন্ত প্রতিশ্রুতি অনুয়াধী পরদিন 
পর্যন্ত এ ব্যাপারে কোনো ওহি তো এলোই না; বরং এ অবস্থায় পনেরো দিন কেটে 
গেল! এর মধ্যে জিবরাইল আ. এলেন না এবং কোনো রকম ওহিও নাজিল হলো 

না। এ অবস্থা দেখে কুরাইশ ঠান্টা-বিদ্রপ করতে লাগল। বিষয়টি মহানবী সা.-কে 
বেশ পীড়া দিল। অস্বস্তিতে ফেলে দিল। 


পনেরো দিন পর জিবরাইল আ. সুরা কাহফ নিয়ে আগমন করলেন। এতে একে 
একে প্রশ্নগুলোর সঠিক উত্তরের পাশাপাশি ওহি আসতে বিলম্ব হওয়ার কারণও 
বর্ণনা করে দেওয়া হলো। বলা হলো, ভবিষ্যতে কোনো কাজের ইচ্ছা করলে 
মহানবী সা. যেন সাথে ইনশাআল্লাহ বলেন।১ 


১ তাবারি, জামিউল বায়ান : ১৯৫/১৪৩। উল্লেখ্য যে, রুহ-বিষয়ক প্রশ্নটির জবাব সুরা বনি ইসরাইল 
(ইসরা) ১৭:৮৫-তে দেওয়া হয়েছে। 


৮ যুক্তির পথ ও পাথেয় 


সুরাতুল কাহফের ফজিলত 
প্রথম ফজিলত 


প্রতি জুমায় সুরা কাহফ তেলাওয়াতে দুই জুমার মধ্যবর্তী সময়টুকু নুর দ্বারা পরিপূর্ণ 
হবে। 


মহানবী সাল্লাল্লাহু আলাইহি ওয়াসাল্লাম বলেছেন, 

“যে ব্যক্তি জুমার দিন সুরা কাহফ তেলাওয়াত করবে, তার জন্য দুই 
জুমার মধ্যবতী সময়টুকু নুর দ্বারা আলোকিত হয়ে যাবে।”২ 


এই হাদিস আপনাকে এই সুসংবাদ দিচ্ছে যে, এই সুরাটি আপনার জন্য বিশাল 
এক নুরানি উপহারস্বরূপ, যার মুবারক আয়াতগুলো আপনার অন্তরকে 
আলোকিত করবে এবং নুরে পরিপূর্ণ করবে। আপনি যত বেশি এই আয়াতগুলো 
নিয়ে তাদাববুর_ চিন্তা-ফিকির করবেন, তার অর্থ ও মর্ম গভীরভাবে উপলব্ধি 
করবেন, এই নুর এবং এর প্রভাব ও শক্তি ততই বৃদ্ধি পেতে থাকবে। 


রণ, মানুষ খুব দ্রুতই ভুলে যায়। প্রবৃত্তির তাড়না আর উদাসীনতা প্রতিনিয়ত 
র মধ্যে বাসা বাঁধে। সে যখন ওহির নুর থেকে দূরে থাকে, দুনিয়া তার কাছে 
অনেক প্রিয় মনে হয়। মহানবী সাল্লাল্লাহু আলাইহি ওয়াসাল্লাম এই অর্থটারই 
উপমা দিয়েছেন যে, এই নুর একটি নির্দিষ্ট সময় পর্যন্ত আলোকোজ্জ্বল থাকে। 
এরপর সময় যত যায় তার উজ্জ্বলতাও কমতে থাকে এবং একসময় তা একেবারেই 
নিঃশেষ হয়ে যায়। সে এই সুরার শিক্ষা ভুলে যায়। তার অন্তরে এর প্রভাব কমতে 
থাকে। অতঃপর নতুন করে আবার তার আলোর প্রয়োজন হয়। সুতরাং 
আমাদেরকে প্রতি জুমায় সুরা কাহফ তেলাওয়াত করতে হবে, তাহলে এই সুরার 


G 


২ বাইহাকি, সুনানুল কুবরা : ৫৯৯৬। মাওকুফ হাসান। 

শিক্ষণীয় বিষয়গুলো এবং হাদিসে বর্ণিত ফজিলত বাস্তবে কাজে দেবে 
ইনশাআল্লাহ। 


জীবনে চলার পথে অনেক সময় আপনার পথ অন্ধকার হয়ে যাবে, এই অন্ধকার 
দূর করবে ওহির আলো। বিশেষ করে এই সুরা। সুরাতুল কাহফের আলো। 


আলোর বৈশিষ্ট্য হলো আপনি এর মাধ্যমে বস্তুর প্রকৃত অবস্থা দেখতে পাবেন 
আলো না থাকলে আপনি অন্ধকারে নিপতিত হবেন। আপনি বারবার হোচট 
খাবেন। আপনার চলার পথ বাধাগ্রস্ত হবে। আবার কখনো কখনো আপনি ভুল 
পথে চলতে শুরু করবেন। তখন আপনি নিজে পথভ্রষ্ট হবেন, আবার কখনো 
জাতিকে পথভ্রষ্ট করবেন। আপনি নিজে ধবংসে পতিত হবেন, আবার কখনো 
জাতিকে ধ্বংসের মুখে ঠেলে দেবেন। 


সুরা কাহফে চারটি ঘটনার কেন্দ্রীয় চরিত্র নিয়ে আলোচনা করা হয়েছে। এই সুরার 
সাথে যে নুরের সম্পর্ক রয়েছে, তার আদর্শ প্রতিফলন ঘটেছে উল্লিখিত 
ঘটনাবলির মহানায়কদের জীবনে। যেমন : 


১. আসহাবুল কাহফের সাথে এই নুরের সম্পর্ক রয়েছে। তারা দুনিয়ার বাস্তবতা 
প্রত্যক্ষ করেছিল এবং কুফরির সাথে উন্নত প্রাসাদে থাকার পরিবর্তে ঈমানের 
সাথে নির্জন গুহাবাস বেছে নিয়েছিল। 


২. এই নুরের সম্পর্ক রয়েছে বনি ইসরাইলের এক দরিদ্র মুমিনের সাথে। তিনি 
ধনি কাফেরের বাগানবিলাস প্রত্যাখ্যান করে দারিদ্র্যের পরীক্ষায় সফল 
হয়েছেন আর ধনি ব্যক্তিটি তার বিভ্ত-বৈভবের পরীক্ষায় অকৃতকার্য হয়েছে। 


৩. একজন পুণ্যবান বান্দার সাথে এই নুরের সম্পৃক্ততা ছিল। আল্লাহ তাআলা 
তাকে তাকদির সম্পর্কে জানিয়েছিলেন। ফলে তিনি নৌকা ছিদ্র করেছিলেন, 
এক বাচ্চাকে হত্যা করেছিলেন এবং কোনো প্রতিদান ছাড়াই দুই এতিম বাচ্চার 
দেওয়াল মেরামত করে দিয়েছিলেন। এগুলো এমন কাজ, সাধারণ জ্ঞান যা 
মেনে নিতে পারে না। আল্লাহপ্রদত্ত সুনির্দিষ্ট হেকমত ও ইলমের নুর না থাকলে 
এ ধরনের ঘটনায় মানুষ যারপরনাই বিস্মিত হবে এবং সংশ্লিষ্ট বিষয়ে সবিস্তারে 


জানতে চাইবে, এটাই স্বাভাবিক।৩ 


৩ এখানে বিশেষভাবে লক্ষণীয় যে, বিষয়টি মুসা আ. ও (ব্যাপক জনমতের ভিত্তিতে) খিজির আ.- 
এর মধ্যকার ঘটনা। এই ঘটনায় মুসা আ.-এর প্রশ্ন করা এবং তাকদিরের অজানা বিষয়ে জানা না 


১০ মুক্তির পথ ও পাথেয় 


৪. জগদ্িখ্যাত এক বাদশাহের সাথে এই নুরের সম্পৃক্ততা পাওয়া যায়। তিনি 
হলেন জুলকারনাইন। তার শাসনামল ছিল ন্যায়পরায়ণতায় পূর্ণ। তিনি প্রথমে 
আল্লাহর সাহায্য নিয়ে অতঃপর সম্প্রদায়ের লোকদের সহযোগিতায় সুউচ্চ 
এক প্রাটীর নির্মাণ করেছিলেন। 


এখানে অতি আশ্চর্ষের বিষয় এই যে, সুরা কাহফে যে চারটি ঘটনা বর্ণিত হয়েছে, 
তার আলোচনা এই সুরা ব্যতীত কুরআনের অন্য কোনো সুরাতে নেই। এজন্য এই 
সুরার ভিন্ন একটি প্রভাব রয়েছে এবং এই সুরায় যে সকল বার্তা রয়েছে তা অন্যান্য 
সুরায় নেই। হয়তো প্রতি শুক্রবারে এই সুরা তেলাওয়াতের ভিন্ন ফজিলত থাকার 
অন্যতম রহস্য এটাই যে, এই সুরাতে যে শিক্ষাপ্ডলো আছে অন্য সুরাতে তা নেই। 


প্রতিটি মুমিনের জন্য অত্যন্ত জরুরি বিষয় যে, সে প্রতি সপ্তাহে একবার হলেও 
তার অন্তরে যে ঈমান নামক মহা দৌলত রয়েছে তা যাচাই করবে এবং তার মূল্য 
পরিমাপ করবে। সেই সাথে তা সংরক্ষণের গুরুত্ব অনুধাবন করবে, ঠিক যেমন 
আসহাবুল কাহফের যুবকরা দৃঢ় বিশ্বাসের সাথে তা সংরক্ষণ করেছিল। 


/৩ 


কা তাঁর নবুওয়ত ও রিসালতের জন্য কোনো রকম ক্রটির বিষয় নয়। বরং এখানে আল্লাহ 
আলার ইচ্ছার প্রকাশ ঘটেছে। আল্লাহ তাআলা খিজির আ.-কে এমন কিছু ইলম ও হেকমত দান 
করেছেন, যা সরাসরি মুসা আ.-কে দান করেননি। যদ্দরুণ মুসা আ. বাহ্যত নীতিবিরুদ্ধ কাজের 
ব্যাপারে প্রশ্ন তুলেছেন। একজন নবী হিসেবে এসব বিষয়ে প্রশ্ন তোলা তাঁর দায়িত্ব ছি 


ঠে 


ছল। প্রশ্ন এবং 
আপত্তি তোলার মাধ্যমে তিনি নবুওয়ত ও রিসালতের দায়িত্ব পালন করেছেন। আল্লাহু আলামু বিস 
সাওয়াব। 


সুরা কাহাফের আলোকে ১১ 


দ্বিতীয় ফজিলত 
ফিতনা থেকে মুক্তি 


পৃথিবীর প্রতিটি দেশ ও জাতিই যুদ্ধে তার নাগরিকদের জন্য নিরাপদ আশ্রয়স্থল 
তৈরি করে। অনুরূপভাবে সুরাতুল কাহফ ফিতনার সময় মুমিনদের আশ্রয়স্থল। এই 
সুরা আপনাকে শেখাবে কীভাবে ফিতনার মোকাবিলা করতে হয়। এই সুরায় চারটি 
ফিতনা তথা পরীক্ষার কথা উল্লেখ আছে। এর সবগুলোই নিয়ামত, কিন্ত 
অসেচতন থাকলে খুব দ্রুতই এগুলো ফিতনায় পরিণত হতে পারে। 


অনুরূপভাবে এই সুরা যেদিকে ইঙ্গিত করে তা হলো, ঈমানের জন্য এমন একটা 
শক্তির প্রয়োজন যা তাকে শক্তিশালী করবে এবং রক্ষা করবে। এই শক্তির তিনটি 
শাখার কথা সুরা কাহফে এসেছে। 

১. ইলম, 

২. সম্পদ এবং 

৩. ক্ষমতা। 

অর্থাৎ ঈমান লাভের পরও তা ঠিক রাখার জন্য সঠিক ইলম, সাহায্যকারী সম্পদ 
এবং সঠিক ও কার্যকরী ক্ষমতা। এই তিনটি বিষয় ব্যতীত পৃথিবীতে দ্বীন প্রতিষ্ঠিত 
হবে না। 

এই তিনটি বিষয় একদিকে যেমন ঈমানের জন্য শক্তির জায়গা, অপরদিকে 
কিয়ামত পর্যন্ত আমাদের জন্য ফিতনারও জায়গা। মুমিন পৃথিবীতে ফিতনার 
সম্মুখীন হতেই থাকবে এবং শক্রর জুলুম-নির্যাতনের মুখোমুখি হতে থাকবে। তা 


সত্ত্বেও দুর্বলতা, হতাশা এবং অত্মসমর্পণ আমাদের কাছে আসতে পারবে না, 
যতক্ষণ আমরা ওহির নুর থেকে আলো ও শক্তি গ্রহণ করতে থাকব। 


১২ মুক্তির পথ ও পাথেয় 


তৃতীয় ফজিলত 
দাজ্জালের ফিতনা থেকে মুক্তি 


সুরা কাহফের মাধ্যমে পৃথিবীর সবচেয়ে বড়ো ফিতনা তথা দাজ্জালের ফিতনা 
থেকে মুক্তি পাওয়া যাবে। সুরা কাহফে বর্ণিত চারটি ফিতনার সাথে দাজ্জালের 
ফিতনার সূক্ষ্ম কিন্তু সুদৃঢ় যোগসূত্র রয়েছে। যারা ঈমানের সাজে সজ্জিত হয়ে ছোটো 
ছোটো চারটি ফিতনা থেকে বাঁচতে পারবে, অতি অবশ্যই তারা বড়ো ফিতনা তথা 
দাজ্জালের ফিতনা থেকেও বাঁচতে পারবে। 


হাদিস শরিফে এসেছে, মহানবী সাল্লাল্লাহু আলাইহি ওয়াসাল্লাম বলেছেন, 
| ৩০ ০০৯ ০৪৫৩ ৪০১ I be SUE Bis ৬০ 
“যে ব্যক্তি সুরা কাহফের প্রথম দশ আয়াত মুখস্থ করবে সে 
দাজ্জালের ফিতনা থেকে নিরাপদ থাকবে।”৪ 


এমনকি দাজ্জাল আত্মপ্রকাশের পর আমরা যেই জিনিসের মাধ্যমে দাজ্জালকে 
প্রতিহত করব তা হলো, সুরা কাহফের প্রাথমিক আয়াতসমূহ। হাদিস শরিফে 
এসেছে, মহানবী সাল্লাল্লাহু আলাইহি ওয়াসাল্লাম বলেছেন, 


5527০ 


১০৩45 এ 9900 ধু এ ৬ এও ৫ 
65557284018 096 5405 ৬835 a) SN 
১; 135 4৩৫ “de 
“নিশ্চয় দাজ্জালের ফিতনার মধ্যে অন্যতম একটি ফিতনা হলো, তার সাথে 
জান্নাত এবং জাহান্নাম থাকবে। আর তার জাহান্নাম হলো প্রকৃত জান্নাত আর 
জান্নাত হলো জাহান্নাম। সুতরাং যে তার জাহান্নামের সম্মুখীন হবে সে যেন 


আল্লাহ তাআলার নিকট সাহায্য প্রার্থনা করে এবং সুরা কাহফের প্রাথমিক 
আয়াতসমূহ তেলাওয়াত করে।” 


৪ সহিহ মুসলিম : ৮০৯। 
৫ সুনানু ইবনু মাজাহ : ৪০৭৭। হাসান গরিব। 


সূরা কাহাফের আলোকে ১৩ 


নবী সাল্লাল্লাহু আলাইহি ওয়াসাল্লাম আমাদেরকে দাজ্জালের সামনে প্রকাশ্যে 
জোরে জোরে সুরা কাহফ তেলাওয়াত করতে বলেছেন। 


নবী সাল্লাল্লাহু আলাইহি ওয়াসাল্লাম বলেছেন, 


BAD EF ০178৬ ES SN ৬ 
‘সুতরাং তোমাদের মধ্যে যার সাথে তার সাক্ষাৎ হবে সে যেন তার 
সামনে সুরা কাহফের প্রাথমিক আয়াতসমূহ তেলাওয়াত করে।”৬ 


এখানে স্বাভাবিকভাবেই মনের মধ্যে একটা প্রশ্ন জাগে, দাজ্জাল তো আমাদের 
সময়ে আত্মপ্রকাশ করেনি! তাহলে আমরা কেন প্রতি সপ্তাহে সুরা কাহফ 
তেলাওয়াত করব? 

এই প্রশ্নের উত্তরও একটি প্রশ্ন দিয়েই দিচ্ছি। 

কোনটা সবচেয়ে বড়ো ফিতনা, দাজ্জাল না পথভ্রষ্টকারী আলেম-ইমামরা? দাজ্জাল 
নাকি উলামায়ে-সু তথা মন্দ আলেমগণ? দাজ্জাল নাকি ওই সকল তারকাতুল্য 
শায়েখ যারা মানুষকে পথভ্রষ্ট করে জাহান্নামের দিকে নিয়ে যাচ্ছে? 


এই প্রশ্নগুলোর উত্তর আবু জর গিফারি রা.-এর মুখ থেকেই শুনুন। তিনি বলেন, 
144 নু পুত 2০ ৫০49 4৮5 E gl এ৫ 
3৯5 GEL IG GS এও " ও Sf JEM 

Eh ও ৫৬ (94992 AE SHG Ud 

“একদিন আমি মহানবী সা. এর সাথে পথ চলছিলাম। এমন সময় 

তিনি বললেন, দাজ্জাল ছাড়াও আমার উম্মতের জন্য আরও 


ভয়ংকর বিষয় রয়েছে! এ কথাটি তিনি তিন তিনবার বললেন। 
আমি বললাম, ইয়া রাসূলাল্লাহ! দাজ্জাল ছাড়াও আপনার উম্মতের 


৬ সহিহ মুসলিম : ২৯৩৭। সুনানু আবু দাউদ : ৪৩২১। সহিহ। 
১৪ মুক্তির পথ ও পাথেয় 


জন্য আরও ভয়ংকর বিষয় কী? তিনি বললেন, পথভ্রষ্ট ইমাম তথা 

ধৰ্মীয় নেতৃবৃন্দ” 
সুতরাং সুরা কাহফের পাঠকগণ দাজ্জালের ফিতনা ভালোভাবে বুঝতে পারবে। 
তারা বুঝতে পারবে কারা বর্তমানে দাজ্জালের প্রতিনিধিত্ব করছে। কারা বর্তমানে 
মানুষকে তাদের দ্বীনি বিষয়ে ফিতনার ভ্বালামুখে ঠেলে দিচ্ছে। কারা পরোক্ষ ও 
প্রত্যক্ষভাবে নবুওয়তের মিথ্যা দাবি করছে? 


মহানবী সাল্লাল্লাহু আলাইহি ওয়াসাল্লাম তাদের ব্যাপারে সংবাদ দিয়ে গেছেন, এবং 
তাদের ব্যপারে আমাদের সতর্ক করে বলেছেন, 


35 ২৩৩১১ FLING ও 


“কিয়ামতের পূর্বে ব্রিশজন মিথ্যাবাদী দাজ্জালের (অতি 
মিথ্যাবাদীর) আবির্ভাব ঘটবে।”৮ 


এর থেকে মুক্তির একটি মাধ্যম হলো, সঠিক ইলম অর্জন করা, হাসান বসরি রহ. 
5 


a 


657 S335 le ৪ Sl 
১৯৬৬ 


“ফিতনা যখন আসে তখন প্রতিটি আলেমই তা চিনতে পারেন। 
আর যখন তা চলে যায় তখন প্রতিটি জাহিল (সাধারণ অজ্ঞ) 
লোকও তা বুঝতে পারে।”৯ 


এ বিষয়টিই সুরা কাহফ আপনাকে শিক্ষা দেবে। সুরা কাহফ আপনাকে ফিতনা 
সম্পর্কে জানাবে। আপনি যখন প্রতি জুমার দিন সুরা কাহফ তেলাওয়াত করবেন, 
তখন প্রতি জুমার দিন এই সুরা আপনাকে ফিতনা সম্পর্কে সতর্ক করবে। আপনি 
তখন ফিতনা এবং ফিতনাকারীদের সম্পর্কে জানতে পারবেন। ফিতনা যখন আসে 
তখনই আপনি তা জানতে পারবেন; সময় শেষে ফিতনা যখন চলে যাবে তখন না। 


টং 


১4০৪ 


৭ মুসনাদু আহমাদ : ২১২৯৬। সহিহ লিগাইরিহি। 
৮ মুসনাদু আহমাদ : ৫৯৮৫। সহিহ লিগাইরিহি। 
৯ তবাকাতুল কুবরা লিবনি সাআদ : ৭/১৬৫। 


সূরা কাহাফের আলোকে ১৫ 


ফিতনা চলে যাওয়ার পর সকলেই তো এটা জানতে পারবে যে, সে ভুলের মধ্যে 


ছিল। 
সুতরাং আপনাকে দুরদৃষ্টিসম্পন্ন হতে হবে। জনৈক কবি বলেছেন, 


পু 


556 ৩ টিতে ও sl PEL 
“মুমিন, সে তো প্রতিটি বিষয়ের পরিণতি সম্পর্কে সতর্ক দৃষ্টি রাখে, 
যেন সে আজকের আয়নাতেই দিব্যি আগামী দেখে!’ 


১০ মাকারিমুল আখলাক (খরাইতি) : ৩০৪ । 
১৬ মুক্তির পথ ও পাথেয় 


চতুর্থ ফজিলত 
প্রশান্তি নেমে আসে 


সুরা কাহফ তেলাওয়াত করলে আসমান থেকে ফেরেশতা নেমে আসে এবং 
সাকিনাহ তথা বিশেষ প্রশান্তি নাজিল হয়। সুতরাং যে তার অস্থির হৃদয়কে প্রশান্ত 
করতে চায়, সে যেন সুরা কাহফ তেলাওয়াত করে। 


বারা ইবনু আজিব রা. বলেন, 

“(সাহাবিদের মধ্য হতে) এক ব্যক্তি সুরা কাহফ তেলাওয়াত 
করছিল। পাশে তার ঘোড়া দুটি রশি দিয়ে বাঁধা ছিল। সুরা কাহফ 
তেলাওয়াতকালে এক টুকরো মেঘ এসে লোকটিকে ঢেকে নেয় 
এবং ধীরে ধীরে তা কাছে আসতে থাকে। তখন তার ঘোড়াটি 
দাপাদাপি করতে লাগল। অতঃপর সকালে লোকটি মহানবী 
ন্লাল্লাহু আলাইহি ওয়াসাল্লামের নিকট এসে ঘটনাটি বললে, 
মহানবী সাল্লাল্লাহু আলাইহি ওয়াসাল্লাম বলেন, এটি হলো 
সাকিনাহ, কুরআনের কারণে যা অবতীর্ণ হয়েছিল।”১, 


ঘটনাটি বিখ্যাত সাহাবি উসাইদ ইবনু হুজাইর রা.-এর, ঘটনটি সহিহ বুখারিতে 
এভাবে বর্ণিত হয়েছে, 


১১ সহিহ বুখারি : ৫০১১। 
সূরা কাহাফের আলোকে ১৭ 


| 429 sy £ ১589 রি ১১ তে ৩, 
৩৫575 5155 i ELS E85 Ad ৩৭৩ 
এ 21 3৪ IBC SM SS 55 2১551 ৩৫০5 
2 ৫ 42190: গে 5 eat ৩ ৬5৮ NEL 
৫53 5 SE 294০ GAS শে CB asl 2 
91553455৮06 ASS SG BH ASL SG 
| তিনি < 12১9 এ 38; ছৈ 


পভ 


কে Jf Gs Yl Be BG ed) esl 2555 
0৩ ৭ JE 45 ৩ ৩১১০ এ asl দিছি 
0৭৩0 28:৩৭ ০ পু 493১০ ৬35 23900 09 


42 0195 5 এ এ 


“তিনি এক রাতে নামাজে সুরা বাকারা তেলাওয়াত করছিলেন। পাশেই 
তার ঘোড়াটি বাঁধা ছিল। তখন হঠাৎ ঘোড়াটি ছোটাছুটি করতে লাগল। 
তিনি পড়া থামালে সেটিও চুপ হয়ে যায়। অতঃপর আবার পড়া শুরু 
করলে সেটিও ছোটাছুটি করতে শুরু করে। আবার পড়া থামালে সেটিও 
চুপ হয়ে যায়। অতঃপর আবার পড়া শুরু করলে সেটিও এদিক-সেদিক 
ছোটাছুটি শুরু করে দেয়। আর তার ছেলে ইয়াহইয়া ছিল তার কাছেই। 
তিনি এই ভেবে ভয় পেলেন যে, ঘোড়াটি না আবার ছেলেকে পা দিয়ে 
আঘাত করে বসে। অতঃপর সেটা যখন চুপ হলো, তিনি আসমানের 
দিকে তাকালেন এবং যা দেখার দেখলেন। এরপর সকালে মহানবী 
সাল্লাল্লাহু আলাইহি ওয়াসাল্লামের নিকট ঘটনাটি বর্ণনা করেন। তখন 
তিনি বলেন, হে ইবনু হুজাইর, তুমি পড়তে থাকতে, পড়তেই থাকতে। 
উসাইর রা. বললেন, ইয়া রাসূলাল্লাহ সাল্লাল্লাহু আলাইহি ওয়াসাল্লাম! 
আমি ভয় পেয়েছিলাম ঘোড়াটি না আবার ইয়াহইয়াকে পা দিয়ে আঘাত 
করে। ও তো ঘোড়াটির একেবারে কাছেই ছিল। আমি আকাশের দিকে 


১৮ মুক্তির পথ ও পাথেয় 


তাকিয়েই ইয়াহইয়ার নিকট ছুটে গিয়েছিলাম। আমি আকাশের দিকে 
তাকিয়ে দেখি একটি ছায়ার মতো কী যেন। এরপর আমি বেরিয়ে আর 
সেটা দেখতে পাইনি। তখন মহানবী সাল্লাল্লাহু আলাইহি ওয়াসাল্লাম 
বলেন, তুমি কি জানো, সেটা কী ছিল? সে বলল, না। তিনি বললেন, 
সেটা ছিল ফেরেশতা, তোমার কুরআনের আওয়াজে আসমান থেকে 
নেমে এসেছিল। তুমি যদি পড়া না থামাতে তাহলে মানুষও তাকে 
দেখতে পেত, সে তাদের দৃষ্টি হতে লুকাত না।”১২ 


মানুষ কুরআন তেলাওয়াত করে। কিন্তু সে তো জানে না যে, অদৃশ্যের কী কী 
তাকে বেষ্টন করে আছে। ফেরেশতারা কান পেতে তার তেলাওয়াত শুনে। 
আসমান থেকে তার ওপর সাকিনাহ নাজিল হয়। এগুলো এমন বিষয় যা আমরা 
দেখতে পাই না। কিন্ত আমরা তা বিশ্বাস করি। কারণ, মহানবী সাল্লাল্লাহু আলাইহি 
ওয়াসাল্লাম আমাদেরকে এর সংবাদ দিয়েছেন 


এই সাকিনাহ আববাদ ইবনু বিশর রা.-এর অন্তরে স্থির হয়েছিল। তিনি যখন যাতুর 
রিকা যুদ্ধে আম্মার ইবনু ইয়াসার রা.-এর সাথে পাহারার দায়িত্বে নিযুক্ত ছিলেন। 
আব্বাদ রা. নামাজে দাঁড়ালেন, তখন শক্রবাহিনীর একটি তির এসে তার গায়ে 
লাগে। তিনি তিরটি টেনে খুলে নামাজ পড়তে থাকেন। অতঃপর আরেকটি তির 
এসে তার গায়ে লাগে। তিনি পূর্বের ন্যায় এটিও খুলে নামাজ পড়তে থাকেন। 
অতঃপর তৃতীয় আরেকটি তির এসে তার গায়ে লাগে। তিনি এবারও তির খুলে 
রুকু-সেজদা করে নামাজ শেষ করেন। অতঃপর আম্মার ইবনু ইয়াসার রা.-কে 
জাগ্রত করেন। আম্মার রা. যখন তার শরীরে রক্ত দেখতে পেলেন, তিনি তাকে 
বললেন, ভাই! প্রথমবার আপনার শরীরে যখন তির লাগল তখনই আমাকে 
জাগালে না কেন? 


আব্বাদ রা. বলেন, আমি কুরআনের একটি সুরা তথা সুরা কাহফ তেলাওয়াত 
করছিলাম। সুরাটি শেষ করার আগ পর্যন্ত আমি থামতে চাচ্ছিলাম না। মহানবী 
সাল্লাল্লাহু আলাইহি ওয়াসাল্লাম সীমান্ত পাহারার যে দায়িত্ব আমাকে দিয়েছেন তা 


১২ সহিহ বুখারি : ৫০১৮। সহিহ বুখারির বর্ণনায় সুরা কাহফের পরিবর্তে সুরা বাকারার উল্লেখ 
রয়েছে। সম্ভবত এই ঘটনা একাধিকবার ঘটেছে কিংবা একই সালাতে একাধিক রাকাতে এই ঘটনা 
ঘটেছে আর কোনো রাকাতে সুরা বাকারা, কোনো রাকাতে কাহফ এবং কোনো রাকাতে সুরা 
ফুরকান পাঠ করেছেন। আসকালানি, ফাতহুল বারি : ৯/৬৩-৬৫। 


সুরা কাহাফের আলোকে ১৯ 


বিঘ্নিত হচ্ছে এই ভয় যদি আমি না করতাম, তাহলে আমি নামাজ শেষ করতাম 
না। যদি তির লাগতে লাগতে এভাবেই আমার মৃত্যু হয়ে যেত তবুও না।১৩ 


প্রিয় পাঠক-পাঠিকা, আপনি এখন মূল বইটি পড়তে শুরু করবেন। তার পূর্বে 
আল্লাহ তাআলার নিকট প্রার্থনা করি, বইটি থেকে আপনি যা পড়বেন,দৈনন্দিন 
আপনার আশপাশে এবং আপনার বাস্তব জীবনে যা ঘটবে, আপনি যেন তা থেকে 
শিক্ষা গ্রহণ করতে পারেন। আপনি যেন সুরা কাহফকে আপনার সাপ্তাহিক 
রুটিনের অন্তর্ভুক্ত করতে পারেন এবং তা থেকে আপনার সফলতার দিকগুলো 
চিহ্নিত করে পরের সপ্তাহে নিজের মধ্যে উন্নতি ঘটাতে পারেন। অতঃপর এ 
ব্যাপারে আল্লাহর দরবারে শুকরিয়া আদায় করতে পারেন। সাথে সাথে আপনার 
ব্যর্থতা এবং পদস্থলনের স্থানগুলো চিহ্নিত করে তার জন্য ক্ষমাপ্রার্থনা করতে 
পারেন। 


এই সুরার অর্থ এবং তার তাৎপর্য যেন অন্তর এবং ভাবনার গভীরে গেঁথে যায় 
সেজন্যে আমি বইটিকে দু-ভাবে সাজিয়েছি। 


প্রথমত আমি এই বইকে আটটি অংশে বিভক্ত করেছি। তারপর তাদাববুর_ চিন্তা- 
ভাবনার জন্য ক্রমান্বয়ে বিভিন্ন গুরুত্বপূর্ণ ও শিক্ষণীয় বিষয়গুলো যুক্ত করেছি। 
দ্বিতীয়ত, ইফআল লা-তাফআল এই শিরোনামে আয়াতগুলোর আলোকে করণীয় 
এবং বর্জনীয় বিষয়গুলো একত্র করেছি। 

বইটিতে সুরা কাহফে বর্ণিত চারটি ফিতনা-সংক্রান্ত আয়াতসমূহ হতে কিছু অমূল্য 


উপদেশমালা উল্লেখ করা হয়েছে। বইটি শেষ করার পরও যার প্রভাব আপনার 
চিন্তা ও মননকে এক এশী অনুভবে আগলে রাখবে। 


মহান আল্লাহ তাআলার দরবারে আমার সবিনয় কামনা, তিনি যেন সুরা কাহফকে 
আমাদের জন্য এমন সুসংহত এক দূর্গ বানিয়ে দেন, যা চারিদিক থেকে ছুটে আসা 
ফিতনার উন্মাতাল স্রোত রুখে দেবে। আর ফিতনার ঝগ্ধা রুখে দেওয়ার পর 
আমরা সবাই যেন এক্যবদ্ধ হয়ে এমন এক সভ্যতা গড়ে তুলতে পারি, যার 
কামনায় বর্তমান সভ্যতা কাতর হয়ে অপেক্ষা করছে। আমরা যদি আমাদের হাতে 
তা গড়ে তুলতে না পারি, তবে অন্য কোনো জাতির হাত ধরে ভিন্ন কোনো সভ্যতা 


১৩ ওয়াকিদি, কিতাবুল মাগাযি : ১/৩৯৭। বাইহাকি, দালাইলুন নবুওয়াহ : ৩/৩৭৯। সহিহ 
লিগাইরিহি। 


২০ মুক্তির পথ ও পাথেয় 


